open-index/open-wikipedia-markdown huggingface dataset:
בלאטה אל-בלד

**העיירה** **בלאטה** (בערבית: **بلاطة البلد; בלאטה** **אל-בלד**) היא פרבר של העיר שכם, הממוקם כקילומטר אחד ממזרח למרכז העיר. בעבר היה כפר בפני עצמו, והוא סופח לעיריית שכם במהלך השלטון הירדני (1967-1948).

שמו של הכפר הוא בלאטה מזה שנים רבות, והוא השתמר על ידי התושבים המקומיים. אף שצליל השם ערבי לכאורה ("סלע שטוח"), מקורו ככל הנראה בשיבוש שמו היווני של העץ דולב מזרחי (Platanus orientalis), ולכן מזהים אותו עם **פְּלָטָנוֹס** (פלטאנוס, פלאטנוס, פלטינוס), יישוב מימי התלמוד שנקרא ככל הנראה בעקבות העץ. לפי מסורת השומרונים גדל במקום זה עץ האלה הנזכר בקשר עם יעקב אבינו. 

התוספת "אל-בלד" (כלומר "העיירה"), משמשת להבדיל בין הכפר המקורי לבין מחנה הפליטים בלאטה, הנמצא מזרחה ממנו, ואשר הוקם בשנת 1950.

## היסטוריה
שם הכפר מתועד בכתביהם של אאוסביוס והירונימוס, כ"בלנוס" או "בלאטה".

הכפר שוכן על חלקו הדרומי של תל בלאטה ומכסה כשליש מהתל. השטח הבנוי היה מורכב מ -2.5 דונם ב-1945, וגדל ליותר מ-100 דונם ב-1980. במזרח קיים מישור רחב, שבו עוברות דרכים מרכזיות המקשרות בין ירושלים שכם והחוף, וכן דרך המגיעה להר עיבל, ואדי פארה, ונהר הירדן.

במפקד 1922 שנערך על ידי שלטונות המנדט הבריטי, נמנתה בבלאטה אוכלוסייה של 461 נפשות, כולם מוסלמים. אוכלוסייה זו גדלה במפקד 1931 ל-574 נפש, אשר התפלגו ל-6 נוצרים ו-568 מוסלמים, אשר גרו בסך הכל ב-114 בתים.

ב-1945, הייתה בבלאטה אוכלוסייה של 770 מוסלמים, עם שטח כולל של 3,000 דונם. שטח זה התחלק ל-25 דונם שטח בנוי, 95 דונם של מטעים ואדמות השקיה, ו-1,832 דונם שימשו לגידולי דגנים.

בעקבות מלחמת השחרור, הוקם מחנה הפליטים הפלסטיני בלאטה בסמוך לכפר בשנת 1950. אוכלוסייתו הייתה גדולה משמעותית מזו של הכפר בלאטה. בשנת 1961 מנתה האוכלוסייה בכפר 2,292 נפש.

מאז מלחמת ששת הימים מצוי הכפר תחת שליטה ישראלית.

בתקופת האינתיפאדה הראשונה נכלל שטח הכפר בתוך הסגר שהיה צה״ל מטיל מדי פעם על מחנה הפליטים הגדול הסמוך אליו.
## קישורים חיצוניים


* Balata-Albalad Website
* Welcome To Balata
*Survey of Western Palestine, Map 11:   IAA, Wikimedia commons

## הערות שוליים

קטגוריה:שכם
מקביל (סדרת טלוויזיה)

**מקביל** (באנגלית: **Counterpart**) הוא סדרת טלוויזיה אמריקאית מסוג מדע בדיוני ומותחן שנוצרה על ידי ג'סטין מרקס. הפרק הראשון בוים על ידי מורטן טילדום. Starz הזמינה שתי עונות בנות 10 פרקים. פרק הבכורה שודר ב־10 בדצמבר 2017. בסדרה מככב זוכה פרס אוסקר השחקן ג'יי קיי סימונס בתפקיד כפול.

## תקציר העלילה
הווארד סילק (משי) עובד כביורוקרט בסוכנות ריגול של האו"ם בברלין במשך שלושים שנה; עם זאת, סיווג התחנה שלו נמוך מדי עבורו מכדי שיספרו לו במה העבודה שלו באמת כרוכה. למעשה, הסוכנות מפקחת על מעבר לעולם מקביל, שנראה זהה אך שונה מהעולם שלנו ונחשף במהלך סוף המלחמה הקרה. סילק "האחר" הוא המקביל שלו מהצד השני והוא, בין היתר, סוכן שטח אשר באופן קבוע חוצה את המעבר על מנת להשיב "אחרים" שחצו ובגדו בסוכנות. המאבק בבוגדים מהצד השני זולג גם ל"עולם פריים" ומסכן את סילק עצמו ואת אשתו שבתרדמת.

## צוות השחקנים
### שחקנים ראשיים
* ג'יי קיי סימונס, הווארד סילק, עובד במשרד האו"ם בברלין.
* אוליביה ויליאמס, אמילי סילק (לבית ברטון), אשתו של הווארד.
* הארי לויד, פיטר קוויל, מנהל האסטרטגיה בעולם אלפא.
* נזאנין בוניאדי, קלייר, אשתו של פיטר קוויל, אישה חידתית וצעירה.
* שרה סראיוצ'ו, נדיה פיירו / בולדווין, מתנקשת מסתורית.
* אולריך תומסן, אולדריץ, מנהל משק הבית בעולם אלפא.
* ניקולס פינוק, איאן שו, חוקר מבצעי אגרסיבי, כלב שמירה בעולם פריים.
* מידו חמאדה, סיירוס, פעיל משק בית.
* בטי גבריאל, נאיה טמפל (עונה 2), סוכנת FBI לשעבר שנשכרה על ידי האו"ם.

### שחקנים משניים
* קנת' צ'וי, בוב דווייר, מנהל האסטרטגיה בעולם פריים.
* גאי ברנט, קלוד למברט, שגריר פריים בעולם אלפא.
* סטיבן ריאה, אלכסנדר פופ, קצין התיק של הווארד בעולם פריים.
* ברנהרד פורצ'ר, אנדריי, שותף הגו של הווארד.
* שרה בולג'ר, אנה ברטון-סילק, בתם של הווארד ואמילי בעולם פריים.
* ביורן ג'ונסון, היינריך, גולה מעולם פריים.
* לוטה ורביק, רינגלידר.
* ג'יימי במבר, אריק ברטון, אחיה של אמילי.
* כרים סאלח, מרסל, עובד משק הבית בעולם אלפא.
* ריצ'רד שיף, רולנד פנצ'ר, מנהל הדיפלומטיה וחמיו של קוויל.
*נולן ג'רארד פאנק, "עיני מלאך".
* ליב ליסה פרייס, גרטה.
* ז'קלין ביסט, לידיה ברטון, אמה של אמילי.
* סטפן קפשיץ', ליבר, יד ימינו של איאן שו.
* ז'קלין אנטראמיאן, אווה פנצ'ר, אשתו של רולנד.
* כריסטיאנה פאול, מירה, מנהיגת קבוצה חשאית.
* אינגו ראדמאכר, פרידריך, חברו הטוב של קוויל.
* מרקו חאן, ראאש, יד ימינו של הווארד בעולם פריים, פעיל נאמן ואמין.

## סקירה

## הפקה
הסדרה הוזמנה באפריל 2015 עם ג'יי קיי סימונס ככוכב הסדרה. ההפקה החלה בדצמבר 2016 בלוס אנג'לס ונודע שהסדרה תצולם במקומות נוספים ברחבי ארצות הברית ואירופה ב־2017, כולל ברלין, שם מתרחשים גם אירועי הסדרה.

## הכרה וקבלה
### ביקורות
הביקורות לסדרה היו חיוביות ושיבחו את סימונס על תפקידו. נכון לאוגוסט 2021, ציון העונה הראשונה באתר Rotten Tomatoes הוא 100%, ובאתר Metacritic ציון העונה הראשונה הוא 76 מתוך 100 בהתבסס על 22 ביקורות.

## קישורים חיצוניים

## הערות שוליים

קטגוריה:עולמות מקבילים בטלוויזיה
קטגוריה:קהילת המודיעין האמריקאית בתרבות ובאמנות
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בברלין
קטגוריה:סדרות טלוויזיה אמריקאיות שעלו לשידור בשנת 2017
פחמן משודרג (סדרת טלוויזיה)

**פחמן משודרג** (באנגלית: **Altered Carbon**, ובתרגום חופשי "פחמן שעבר שינוי") היא סדרת טלוויזיה אמריקאית עטורת שבחים מסוגת הדיסטופיה, מדע בדיוני וסייברפאנק, שיצר לאטה קאלוגרידיס  על בסיס הרומן "פחמן משודרג" מ־2002 מאת הסופר האנגלי ריצ'רד ק. מורגן . העונה הראשונה כללה 10 פרקים ועלתה בבכורה בנטפליקס ב־2 בפברואר 2018. הסדרה חודשה לעונה שנייה, שכללה שמונה פרקים ועלתה ב־27 בפברואר 2020.

## תקציר עלילת הסדרה
הסדרה מתרחשת בעתיד, בשנת 2384. בעתיד, הטכנולוגיה אפשרה לצקת את כל המטען הנפשי של בני האדם בתוך דיסק שנקרא *התקן אחסון* ומושתל בחוליות בחלק האחורי של הצוואר כבר בינקות. התקני אחסון אלה הם עיצוב חייזרי והונדסו בייצור המוני. כעת הגוף ניתן לשכפול לגופים סינתטיים הנקראים "שרוולים" ומשמשים ככלי קיבול בלבד. טקאשי קובאץ' (ג'ואל קינאמן), פעיל פוליטי בעל מיומנויות של שכיר חרב, מתעורר 250 שנה אחרי שהשרוול הקודם שלו ניזוק. ניתנת לו הבחירה לבלות את שארית הזמן בכלא על פשעיו, או לעזור לפתור את הרצח של לורן בנקרופט (ג'יימס פיורפוי), אחד האנשים העשירים בעולם. טקאשי הוא החייל היחיד ששרד התקוממות שנכשלה, כנגד הסדר העולמי החדש, 250 שנה קודם לכן.

## צוות השחקנים
### השחקנים הראשיים
* ג'ואל קינאמן (עונה 1), אנתוני מאקי (עונה 2), וויל יון לי (השרוול המקורי, עונות 1–2) – טקאשי קובאץ'
* ג'יימס פיורפוי (עונה 1) – לורן בנקרופט
* מרתה היגארדה (עונה 1, אורחת בעונה 2) – קריסטין אורטגה
* כריס קונור, אדגר פו.
* דיצ'ן לקמן (עונה 1, אורחת בעונה 2) – ריילין קווהרה
* אטו אסאנדו (עונה 1, אורח בעונה 2) – ורנון אליוט
* קריסטין ליהמן (עונה 1) – מרים בנקרופט
* טריו טראן (עונה 1) – מיסטר לונג
* רנה אליס גולדסברי (עונות 1–2) – קלקריסט פלקונר
* ללה לורן (עונה 2) – דניקה הרלן
* דינה שיהאבי (עונה 2) – דיג 301 ("אנאבל")
* סימון מיסיק (עונה 2) – טרפ
* היילי לאו (עונות 1–2) – ליזי אליוט
* סן מיצוג'י (עונה 2) - טנסאדה יוקיטו

## סקירה

* ב-19 במרץ 2020, לאחר העונה השנייה, יצא בנטפליקס סרט אנימה שנקרא **פחמן משודרג: שרוול חדש** (באנגלית: **Altered Carbon: Resleeved**). עלילתו מתרחשת מאות שנים לפני אירועי העונה הראשונה.

## הפקה
נטפליקס הזמינה את הסדרה בינואר 2016, חמש עשרה שנה לאחר שהמפיקה לאטה קאלוגרידיס רכשה את הזכויות מתוך כוונה להפיק סרט. לדברי קאלוגרידיס, האופי המורכב של הרומן וייעודו לקהל המבוגרים הקשו עליה למכור אותו לאולפנים, עד שנטפליקס הזמינה את הסדרה. סטיב בלקמן שימש כמפיק שותף מיגל סאפוצ'ניק שימש כבמאי פרק הבכורה. הסדרה הופקה בוונקובר, קולומביה הבריטית, קנדה.

## קישורים חיצוניים

* 

* 
* 
* 
* 
* 
* 

## הערות שוליים

קטגוריה:נטפליקס: תוכניות וסדרות
קטגוריה:דיסטופיות אמריקאיות
קטגוריה:סדרות מדע בדיוני אמריקאיות
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:סדרות טלוויזיה אמריקאיות שעלו לשידור בשנת 2018
קאדילק XLR

**קאדילק XLR** (באנגלית: **Cadillac XLR**) היא מכונית ספורט, תוצרת חטיבת רכבי היוקרה קאדילק, חברת בת של קונצרן יצרני כלי הרכב האמריקאי ג'נרל מוטורס, אשר יוצרה בין השנים 2003–2009.

סך הכול יוצרו 15,460 יחידות.

תכונות עיצוב רבות של דגם מכונית הקונספט קאדילק אבוק שהוצגה בשנת 1999 שולבו ב-"קאדילק XLR". 

## תצורות "קאדילק XLR"
* 2 דלתות, 2 מושבים - קופה 
* 2 דלתות, 2 מושבים - רודסטר

## דגמי "קאדילק XLR

* קאדילק XLR 
* קאדילק XLR-V

## תאוצות "קאדילק XLR"
* בין 0 - 100 קמ"ש 5.9 שניות (מנוע 8V צילינדרים, 4,565 סמ"ק המפיק 320 כ"ס) 

* בין 0 - 100 קמ"ש 4.7 שניות (מנוע 8V צילינדרים, 4,371 סמ"ק המפיק 443 כ"ס)

## תמונות

קובץ:Cadillac XLR 2006.jpg |  "קאדילק XLR" - רודסטר
קובץ:CadillacXLR 1.JPG |  "קאדילק XLR" - רודסטר
קובץ:Paris 2006 - Cadillac XLR 2.JPG |  "קאדילק XLR" - רודסטר
קובץ:Cadillac-XLR-1.jpg |  "קאדילק XLR"
קובץ:Cadillac XLR front 20080409.jpg |  "קאדילק XLR"
קובץ:Cadillac 2009 XLR-V.jpg |  "קאדילק XLR"
קובץ:Red Cadillac XLR Missouri license plate.jpg |  "קאדילק XLR"
קובץ:Cadillac XLR-V.jpg |  "קאדילק XLR"


## ראו גם
* קאדילק
## קישורים חיצוניים

* 

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:מכוניות קופה
XLR
קטגוריה:מכוניות אמריקאיות
קטגוריה:דגמי מכוניות שהושקו ב-2003
טזארי זרו

**טזארי זרו** (באיטלקית: **Tazzari Zero**) היא מכונית חשמלית, בתצורת מכונית מיקרו מתוצרת **Tazzari Group** האיטלקית המיוצרת משנת 2009 ועד היום.

מטה החברה ומפעל הייצור של **Tazzari Group** יושבים באימולה.

דגם ה"טזארי זרו" הוצג לראשונה בתערוכת הרכב בבולוניה בשנת 2009.

## טזארי זרו

* שלדת הרכב בנויה מסגסוגות אלומיניום שמחוברות עם דבקים מתעשיית המטוסים והחלל
* 2 דלתות הצ'בק
* 2 נוסעים
* סוללת ליתיום-יון (עד 3,000 הטענות)
* טווח טעינה - 140 ק"מ (עד 200 ק"מ בסוללת 200k)
* כבל טעינה באורך 5.00 מטר
* אפשרות טעינה לשקע חשמל ביתי
* תא מטען - נפח 445 ליטר
* מערכת סטריאו - "CD/MP3-player"
* קוטר צמיגים: 15 אינץ'
* תאוצה בין 0–50 קמ"ש - היא 5.0 שניות
* מחיר דגם בסיס באירופה : 20,300 אירו
* מחיר דגם בסיס בבריטניה : 18,000 שטרלינג
* מחיר דגם בסיס בארצות הברית : 29,900 דולר

## תמונות

קובץ:Tazzari Zero (rear quarter).jpg | "טזארי זרו"
קובץ:Girona 052.JPG |"טזארי זרו"
קובץ:Girona 048.JPG|"טזארי זרו"
קובץ:Zencars (Tazzari Zero) at Avenue Louise, Brussels, Belgium.jpg| "טזארי זרו" בעמדת הטענה (צולם בבריסל, בלגיה)
קובץ:Zencar Tazzari Zero recharging at Ave Louise, Brussels, Belgium.jpg | "טזארי זרו" בעמדת הטענה (צולם בבריסל, בלגיה)
קובץ:Zencar.jpg| "טזארי זרו" בעמדת הטענה (צולם בבריסל, בלגיה)
קובץ:意大利罗马 Roma, Italia Rom, Italien Rome, Italy Cina Xinjiang, Urumqi il benvenuto alla visita della città China Xinjiang Urumqi, si - panoramio (11).jpg|"טזארי זרו"
קובץ:Tazzari Zero (2010) - Flickr - FaceMePLS.jpg | "טזארי זרו" בעמדת הטעה (צולם באמסטרדם, הולנד)



## ראו גם
* מכונית חשמלית

## לקריאה נוספת
*  "טזארי זרו" - תמונות

## קישורים חיצוניים

* 
* 
* 
* 
* אתר "טזארי" בישראל

## הערות שוליים

קטגוריה:מכוניות מיקרו
קטגוריה:דגמי מכוניות שהושקו ב-2009
קטגוריה:כלי רכב איטלקיים
קטגוריה:מכוניות חשמליות
אליה סבור

**אליה סבור** (נולדה ב-22 בפברואר 1989) היא מהנדסת חומרים אמריקאית. מחזיקה בשיא העולם על היותה הפרופסורית הצעירה ביותר בעולם.

## ביוגרפיה
סבור נודלה בניו יורק. אימה, ג'ולי סבור (שם נעוריה קסלר), עבדה כעיתונאית במשך 12 שנים. היא נישאה למוחמד סבור, מהגר מפקיסטן, בשנת 1980. מגיל צעיר הראתה סבור סימנים של מחוננות. במבחן אינטליגנציה שעברה בכיתה הרביעית נקבע שמדד ה-IQ שלה הוא "מעבר לסקאלה". באותה השנה היא החלה את לימודיה באוניברסיטה בגיל 10 בלבד, ובגיל 14 זכתה בהצטיינות יתרה. בגיל 9 קיבלה חגורה שחורה בטאקוונדו.

בשנת 2003, בהיותה בת 14, השלימה את לימודי התואר הראשון באוניברסיטת סטוני ברוק במדינת ניו יורק. בשנת 2006 סיימה את לימודי התואר השני שלה באוניברסיטת דרקסל. בשנת 2007 החלה להרצות בפני תלמידים באוניברסיטה בניו אורלינס בעקבות הוריקן קתרינה שעשה שמות באזור.

ב-19 בפברואר 2008, שלושה ימים בלבד לפני יום הולדתה ה-19, מונתה למשרת פרופסור באוניברסיטת קונקוק שבדרום קוריאה. החוזה שהוצע לה היה חוזה זמני לשנה, אך היא בחרה שלא לחדשו בתומו. ספר השיאים של גינס הכריז על סבור כפרופסורית הצעירה ביותר בעולם.

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אמריקאים ממוצא פקיסטני
קטגוריה:ילדי פלא
קטגוריה:בוגרות אוניברסיטת סטוני ברוק
קטגוריה:בוגרי אוניברסיטת סטוני ברוק
קטגוריה:בוגרות אוניברסיטת דרקסל
קטגוריה:בוגרי אוניברסיטת דרקסל
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
זווית הקבלה

בגאומטריה היפרבולית, **זווית ההקבלה** (באנגלית: **Angle of parallelism**), שסימונה המקובל הוא  \Pi(a) , היא הזווית בקודקוד אחד של משולש היפרבולי ישר-זווית ששתיים מצלעותיו הן מקבילים אסימפטוטיים. זווית זו תלויה באורך המקטע *a* שמחבר את הקודקוד של הזווית הישרה עם הקודקוד של זווית ההקבלה.

בהינתן נקודה מחוץ לישר, אם מורידים אנך לישר מהנקודה, אז *a* הוא המרחק לאורך המקטע האנכי הזה, ו-*&phi;* או  \Pi(a)  היא הזווית הקטנה ביותר בה הקו המשורטט מהקודקוד בזווית הזו אינו חותך את הישר הנתון. מכיוון ששתיים מצלעות המשולש הן מקבילים אסימפטוטיים, מתקיים:

 \lim_{a\to 0} \Pi(a) = \tfrac{1}{2}\pi\quad\text{ and }\quad\lim_{a\to\infty} \Pi(a) =  0.  

ישנם חמישה ביטויים מתמטיים שקולים שקושרים את  \Pi(a) עם *a*:

:  \sin\Pi(a) = \operatorname{sech} a  = \frac{1}{\cosh a} =\frac{2}{e^a + e^{-a}} \ , 

:  \cos\Pi(a) = \tanh a = \frac {e^a - e^{-a}} {e^a + e^{-a}}  \ , 

:  \tan\Pi(a) = \operatorname{csch} a = \frac{1}{\sinh a} = \frac {2}{e^a - e^{-a}} \  , 

:  \tan \left( \tfrac{1}{2}\Pi(a) \right) = e^{-a}, 

:  \Pi(a) = \tfrac{1}{2}\pi - \operatorname{gd}(a), 

כאשר sinh, cosh, tanh, ו-sech הן פונקציות היפרבוליות ו-gd היא פונקציית גודרמניאן.

## היסטוריה

המונח **זווית ההקבלה** והנוסחאות המקושרות אליו הוצג ופותח בהרחבה ב-1840 בחיבור "**חקירות גאומטריות על התאוריה של קווים מקבילים**" של המתמטיקאי ניקולאי לובצ'בסקי, ממגלי הגאומטריה הלא-אוקלידית. יאנוש בולאי גילה בנייה גאומטרית אלגנטית ממנה ניתן לגזור את הנוסחה לזווית ההקבלה. 

קרל פרידריך גאוס הציג בכתב לא מפורסם קצר "**התאוריה של קווים מקבילים**" הגדרה זהה; הוא הגדיר ישר מקביל גבולי דרך נקודה מחוץ לישר נתון כחתך בין הישרים שפוגשים את הישר הנתון לישרים שלא פוגשים אותו. באותו חיבור הוא הוכיח גם כי יחס ההקבלה הוא יחס שקילות מעל אוסף הישרים ההיפרבוליים - הווה אומר שהוא חילופי (סימטרית) וטרנזיטיבי. עובדות אלו הן  טריוויאליות בגאומטריה אוקלידית, אולם מצריכות הוכחה דקדקנית בגאומטריה אחרת; פרטי ההוכחה טריקיים מאוד, ועשו שימוש ברעיונות המאוחרים יותר של מוריץ פש (Pasch).

## קישורים חיצוניים
* 

## הערות שוליים

קטגוריה:גאומטריה לא אוקלידית
הקבלה
קרקטר (מתמטיקה)

במתמטיקה, **קרקטר** (כפלי) הוא הומומורפיזם מחבורה אל החבורה הכפלית \mathbb{C}^\times של שדה המספרים המרוכבים, ובאופן כללי יותר אל החבורה הכפלית של שדה כלשהו. קרקטר אל תת-החבורה הכפלית \mathbb{T} := \left\{ z \in \mathbb{C} \mid \left|z\right|=1 \right\} נקרא **קרקטר אוניטרי**.

השימוש החשוב ביותר לקרקטרים הוא באנליזה הרמונית. כך, הדוגמה היסודית לקרקטרים הם האקספוננטים e_n:\mathbb{R} \to \mathbb{T} המוגדרים e_n(x) = e^{2\pi i n x} לכל n \in \mathbb{Z}. כפי שידוע מאנליזת פורייה הממשית, משפחת הפונקציות הזו צפופה במרחב L^2 \left( \mathbb{R} \right) ומאפשרת להגדיר התמרת פורייה מעל מרחב זה. ברוח זו, המושג הכללי של קרקטרים מאפשר להכליל את אנליזת פורייה הממשית לאנליזת פורייה מעל חבורות אחרות. שימוש חשוב נוסף לקרקטרים הוא בתורת המספרים, באמצעות בניית קרקטר דיריכלה.

יש לשים לב קרקטרים של הצגות של חבורות, כפי שמופיעים בטבלת הקרקטרים הם בדרך כלל אינם קרקטרים כפליים.

## חבורת הקרקטרים

חשיבותם של קרקטרים נובעת בין השאר מכך שהם מהווים חבורה אבלית ביחס לכפל נקודתי. כלומר, בהינתן שדה k, אם \widehat{G} היא משפחת כל הקרקטרים (הומומורפיזמים) מהצורה \chi:G \to k, אז יש עליה מבנה של חבורה כפלית באמצעות הפעולה \left( \chi_1 \cdot \chi_2 \right) (g) = \chi_1 (g) \cdot \chi_2 (g).

יתרה מזו, אם \text{Hom} \left( G,k \right) היא משפחת כל הפונקציות מהצורה G \to k עם מבנה טבעי של מרחב וקטורי מעל k, אז \widehat{G} היא תת-מרחב ליניארי שלו שאיבריו בלתי תלויים ליניארית, כלומר: לכל אוסף סופי של קרקטרים שונים \chi_1,\dots,\chi_n, אם a_1,\dots,a_n \in k מקיימים כי a_1 \cdot \chi_1 + \dots + a_n \cdot \chi_n = 0, אז בהכרח a_1 = \dots = a_n =0.

עבור כל קרקטר \chi:G \to k, הערך של הקרקטר הוא 1  על כל איברי תת-חבורת הקומוטטורים G'  של G . לכן חבורת הקרקטרים של G איזומורפית לחבורת הקרקטרים של החבורה האבלית G/G' .

## דוגמאות

* בהינתן חבורה ציקלית סופית (\mathbb{Z}/m\mathbb{Z},+) , הקראקטרים של החבורה נתונים על ידי אקספוננטים  e_n:\mathbb{Z}/n\mathbb{Z}\to \mathbb{C}  המוגדרים על ידי e_n(k) = e^{2\pi i n k/m} לכל k \in \mathbb{Z}/m\mathbb{Z}. לכן חבורת הקרקטרים של (\mathbb{Z}/m\mathbb{Z},+) איזומורפית לחבורה (\mathbb{Z}/m\mathbb{Z},+) עצמה.

* בדומה, בהינתן חבורה אבלית סופית  G , חבורת הקרקטרים של G איזומורפית לחבורה G עצמה.

* באופן כללי יותר, עבור כל חבורה סופית G, כל הקארקטים הם קרקטרים אוניטריים, והחבורה \widehat{G} במקרה זה איזומורפית לחבורה האבלית G/G' .

## קרקטר של חבורה טופולוגית

במקרה ש-G היא חבורה טופולוגית, קרקטר הוא הומומורפיזם רציף מהצורה G \to \mathbb{T}. ידוע כי אם G חבורה אבלית וקומפקטית מקומית אז הקרקטרים שלה מפרידים נקודות, כלומר: לכל g,h \in G שונים, יש קרקטר רציף \chi:G \to \mathbb{T} שמקיים \chi(g) \neq \chi(h). לכן ממשפט סטון-ויירשטראס תחת תנאים לא מחמירים נובע כי חבורת הקרקטרים \widehat{G} צפופה בתוך מרחב הפונקציות הרציפות מהצורה G \to k שיש להן תומך קומפקטי.

לחבורה טופולוגית אבלית וקומפקטית מקומית מתרחשת תופעה של דואליות, לפיה חבורת הקרקטרים של חבורת הקרקטרים של G, היא למעשה G עצמה. כלומר יש איזומורפיזם טבעי \widehat{\widehat{G}}\cong G. איזומורפיזם זה מתקבל על ידי G \to \widehat{\widehat{G}} שהיא ההערכה g \mapsto \left( \chi \mapsto \chi(g) \right).

## לקריאה נוספת

*  Lectures Delivered at the University of Notre Dame

## קישורים חיצוניים
* 
* 

קטגוריה:אנליזה הרמונית
קטגוריה:תורת החבורות
בני סויף (מחוז)

**מחוז בני סויף** (נפוצה גם ההגייה **בני סואף**, בערבית מצרית: **محافظة بنى سويف**) הוא מחוז במרכז מצרים השוכן בגדה המערבית של נהר הנילוס, ובירתו היא העיר בני סויף, הממוקמת כ-150 ק"מ מקהיר.

## רקע
התעשייה המרכזית במחוז היא מפעלי המלט, וברחבי המחוז פועלים שמונה אזורי תעשייה.
* קום אבו רידי
* באיאד אל ערבי
* אזור התעשייה 1/31
* אזור התעשייה 2/31
* אזור התעשייה 3/31
* אזור התעשייה 4/31
* אזור התעשייה הכבדה, ג'בל ע'רב
* אזור תעשייה עירוני קהילתי, ניו בני סואף

### דמוגרפיה
כ-2,193,871 מהתושבים מתגוררים בכפרים, ואילו בערים מתגוררים כ-662,941 מהתושבים. אוכלוסיית המחוז מונה 3,154,100 תושבים.

האתר התיירותי היחיד במחוז הוא הפירמידות במיידום .

### אישים מוכרים
* עלי גומעה – איש דת מפורסם והמופתי של מצרים בעבר
* סייד אל-קמני –  סופר מוכר, זוכה פרס מצרים לתרבות.
* ג'יהאן סאדאת –  אלמנתו של נשיא מצרים אנואר סאדאת, פעילת זכויות אדם ומובילת חוקים לזכויות נשים בעולם הערבי

## קישורים חיצוניים
* 

קטגוריה:מצרים: מחוזות
NSU ספיידר

**NSU ספיידר** (בגרמנית: **NSU Spider**) היא מכונית רודסטר מתוצרת **[[NSU]]** (שם מלא: "**NSU Motorenwerke**") הגרמנית אשר יוצרה בין השנים 1964–1967.

דגם "NSU ספיידר" היה הרכב הראשון אשר הורכב בו מנוע ונקל.

מנוע הרוטור היחיד מקורר מים ובלמי הדיסק הקדמי הבדיל את המכונית ממכוניות אחרות מסוג דומה באותה התקופה (אמצע שנות השישים של המאה העשרים).

מהדגם יוצרו 2,375 יחידות.

## NSU ספיידר
 
* 2 דלתות
* 2 מושבים
* מנוע אחורי
* תאוצה בין 0-100 קמ"ש היא 16.7 שניות

## תמונות

קובץ:MHV NSU Wankel-Spider 01.jpg | דגם NSU ספיידר
קובץ:NSU Wankel Spider.jpg | דגם NSU ספיידר
קובץ:NSU Wankel Spider engine bay.jpg | דגם NSU ספיידר - מבט למנוע הונקל האחורי
קובץ:NSU Wankel Spider 1973 (16494660955).jpg | דגם NSU ספיידר
קובץ:NSU Wankel Spider Cockpit.JPG | דגם NSU ספיידר - מבט לתא הנהג
קובץ:Autoseum 30 - NSU.jpg | דגם NSU ספיידר
קובץ:MHV NSU Wankel-Spider 02.jpg | דגם NSU ספיידר
קובץ:1967 NSU Spider.JPG | דגם NSU ספיידר
קובץ:NSU Spider - Flickr - KlausNahr.jpg | דגם NSU ספיידר


## ראו גם
* NSU
* NSU Ro 80
* מנוע ונקל
## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1964
קטגוריה:מכוניות קבריולה
קטגוריה:מכוניות בעלות מנוע ונקל
ספיידר
קטגוריה:מכוניות מנוע אחורי
קטגוריה:כלי רכב גרמניים
סברסטאל צ'רפובץ (הוקי קרח)

200px|ממוזער|סמל הקבוצה הישן
**מועדון ההוקי קרח סברסטאל** הוא מועדון הוקי קרח מקצועני מהעיר צ'רפובץ, שבמחוז וולוגדה, רוסיה. חלק מליגת ההוקי הקונטיננטלית.

הישג השיא של המועדון היה העפלה לגמר פלייאוף אליפות רוסיה בהוקי קרח בעונת 2002/2003.

## היסטוריה
המועדון נוסד ב-1956 בשם **סטרויטל**. השם שונה ל**מטאלורג** ב-1959. במהלך התקופה הסובייטית, מטאלורג שיחקה בליגות הנמוכות והבינוניות של האליפות הסובייטית.

מאז 1990, הקבוצה זכתה לתמיכת מפעל סברסטאל והמועדון הפך למועדון הוקי קרח מקצועני והצטרף לעונת הבכורה של ליגת ההוקי הבין-לאומית, המהדורה הראשונה של אליפות הפדרציה הרוסית בהוקי קרח. המועדון בסופו של דבר שינה את שמו לשם הנוכחי ב-1994. ההצלחה הגדולה ביותר של סברסטאל עד כה הייתה בעונת 2002/2003 כאשר הקבוצה הובסה בגמר פלייאוף האליפות לקבוצת לוקומוטיב ירוסלבל וסיימה כסגנית האלופה, במה שמהווה להישג השיא בתולדותיה.

מאז עונת 2008 הקבוצה מתמודדת בליגת ההוקי הקונטיננטלית.

## הישגים לפי עונה (KHL)

**''הערה:** מ = משחקים; נצ = ניצחונות; ה = הפסדים; הפה = הפסדים בהארכה; נק = נקודות; ש"ז = שערי זכות; ש"ח = שערי חובה*


== תארים ==
* *'אליפות רוסיה בהוקי קרח**:
** סגנית: 2003
* **גביע Pajulahti** ''(2)'': 2000, 2006
* **גביע דונבאס הפתוחה** ''(1)'': 2012
* **טורניר Hockeyades de la Vallee de Joux''' (1): 2013

## קישורים חיצוניים

* 

* אתר האוהדים
* פורום האוהדים

קטגוריה:קבוצות הוקי קרח רוסיות
קטגוריה:צ'רפובץ
קטגוריה:קבוצות KHL
ניצן קידר

**ניצן קידר** (נולד בכ"א באלול תש"ם, 2 בספטמבר 1980) הוא הכתב המדיני של ערוץ 7 והפרשן המדיני-פוליטי בעיתון "בשבע". בעבר הוביל את מערכות החדשות בתחנות "רדיו קול חי" ורדיו "קול ברמה". שימש גם כדובר וראש מערך ההסברה בליכוד העולמי.

## ביוגרפיה
נולד וגדל בתל אביב. בוגר הישיבה התיכונית ברמת גן, ישיבת נחלים ומכינת אלישע. בוגר הקריה האקדמית אונו.

נשוי לברכה, אב לחמישה. מתגורר בקריית נטפים.

### קריירה עיתונאית
החל את דרכו העיתונאית ככתב בעיתון 'הצופה', ובמקביל – בעיתון 'מעריב'. אחרי שירות צבאי בגלי צה"ל, חזר לעיתון 'הצופה' ובמקביל החל לעבוד בתקשורת החרדית ברדיו 'קול חי' שם היה שותף לצוות שהקים את מערכת החדשות.

עם סגירתו של 'הצופה', שימש כראש דסק במערכת החדשות של העיתון 'מקור ראשון', שיצא אז במהדורה יומית.

שימש כעורך בכיר וככתב המדיני ברדיו 'קול ברמה'. בין השנים 2011–2019 ניהל את מחלקת החדשות והיה אחראי על מהדורות השעה, מערך הכתבים של התחנה ויומני האקטואליה השונים.

בשנים 2014–2015 שימש כעורך המשנה של קו עיתונות.

משנת 2015, הוא כתב בנושאים מדיניים ופוליטיים בעיתון 'בשבע' ומכהן כראש הדסק המדיני של ערוץ 7.

## קישורים חיצוניים

* כתבות שפרסם בערוץ 7 ובעיתון בשבע עד 2017,מ-2017 והלאה. אתר ערוץ 7.
* חותם של אתיקה • אחד על אחד עם ניצן קידר, אתר בחדרי חרדים
* 
* 
* 

## הערות שוליים

קטגוריה:סגל בשבע
קטגוריה:עורכים ישראלים
קטגוריה:פובליציסטים ישראלים
קטגוריה:בעלי טור ישראלים
קטגוריה:סגל רדיו קול ברמה
קטגוריה:שדרני רדיו ישראלים
קטגוריה:סגל רדיו קול חי
קטגוריה:חיילי גלי צה"ל
קטגוריה:עיתונאים כותבי עברית
קטגוריה:בוגרי הקריה האקדמית אונו
קטגוריה:ישראלים שנולדו ב-1980
רות סגל

**רות סגל** (9 ביוני 1929 – 7 באוגוסט 2021) הייתה שחקנית תיאטרון וקולנוע, מחזאית וסופרת ישראלית.

## ביוגרפיה
רות ינובסקי נולדה בקטוביץ בפולין, ובמלחמת העולם השנייה הסתתרה אצל משפחה נוצרית.

היא עלתה לישראל בשנת 1946, ולמדה בבית ספר תיכון חקלאי בעיינות. לאחר נישואיה עברה לחיפה, והצטרפה לחוג תיאטרון שנוהל על ידי הבמאי פיטר פריי.

בשנת 1956 נסעו בני הזוג לטורונטו, שם למדה משחק בבית ספר לתיאטרון ע"ש סטרנדייל בנט. הם חזרו לישראל בשנת 1962, וסגל הצטרפה לתיאטרון העירוני חיפה, שהיה בתחילת דרכו. היא הפכה לשחקנית מובילה בתיאטרון זה.

בין תפקידיה הבולטים על הבמה: ליזה דוליטל ב"פיגמליון" של ברנרד שו, מאשה ב"שלוש אחיות" לאנטון צ'כוב, ראנייבסקה ב"גן הדובדבנים של צ'כוב", האומנת ב"האב" של סטרינדברג ועוד. בין השאר שיחקה גם בתיאטראות "הבימה", הקאמרי ותיאטרון בית לסין כשחקנית אורחת.

סגל שיחקה גם בשלוש הצגות יחיד: "אישה לבד" מאת סימון דה בובואר, "פנויה להצעות", מחזה שנכתב עבורה על ידי אריה יאס ו-"לאה יוצאת לרחוב" ליהונתן סגל. עם "פנויה להצעות" הופיעה גם בפסטיבלים בחוץ לארץ.

עבור תפקידה ב"המחרשה והכוכבים" לשון או'קייסי הוענק לה פרס מרגלית ל"שחקנית מצטיינת בתיאטרון". מנימוקי השופטים: "רות סגל היא שחקנית אופי מעולה. משחקה שקול ומאופק... בתפקידיה המגוונים בתיאטרון הראתה משחק צבעוני, ומבריק הנושא חותם אישיותה". על תפקידה כגלוסקא בסרטו של חנוך לוין זכתה בתואר "שחקנית השנה בקולנוע".

סגל ביימה גם שתי הצגות ילדים: "פו הדב", עיבוד לספר של א.א. מילן ו"המפלצת החמודה", עיבוד לספר מאת עודד בורלא.

סגל שיחקה במספר סרטי קולנוע הבולטים שבהם בשנת 1977 בו גילמה את לאה בסרט "דודה קלרה" בבימוי של אברהם הפנר, באותה השנה שיחקה בסרט "פנטסיה על נושא רומנטי" לפי תסריט של חנוך לוין. בשנת 2007 שיחקה בסרט "אסקימוסים בגליל".

ב-1995 שיחקה בטלוויזיה בתפקיד אורח באחד מפרקי הסדרה "איצ'ה".

סגל נפטרה ב-7 באוגוסט 2021 בגיל 92, הותירה אחריה שני ילדים, נעמי, והשחקן יהונתן סגל, הובאה למנוחות בבית העלמין שדה יהושע בחיפה.

## ספרים
רות סגל כתבה שני ספרים:
* **גויה עם נמשים** (2002) על ילדותה בפולין והתחזותה לילדה נוצרייה כדי לשרוד את השואה 
* **פרחים לחגית** – מחזה ביכורים, שבעבורו קיבלה פרס ראשון מטעם אגף התרבות של עיריית חיפה.

## פילמוגרפיה
* 2008: אמא של ולנטינה
* 2007: אסקימוסים בגליל
* 1998: קשר עיר
* 1987: בובה
* 1977: דודה קלרה
* 1977: פנטסיה על נושא רומנטי
* 1974: מאחורי הגדר
* 1967: אישה בחדר השני

## לקריאה נוספת
* שי חורב, רות סגל, בלקסיקון **החיפאים אישים ודמויות בחיפה**, דוכיפת הוצאה לאור, עמ' 260, 2018.

## קישורים חיצוניים

* רות סגל, בהוצאת עם עובד
* , בערוץ הטלוויזיה החינוכית, 13 באוקטובר 2014
* רות סגל ז”ל • שחקנית תיאטרון חיפה הלכה לעולמה, 8 באוגוסט 2021

## הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:זוכי פרס אריק איינשטיין: תיאטרון
קטגוריה:ישראליות ילידות פולין
קטגוריה:ישראלים ילידי פולין
קטגוריה:יהונתן סגל
קטגוריה:בוגרות בית הספר החקלאי עיינות
קטגוריה:בוגרי בית הספר החקלאי עיינות
קטגוריה:אישים הקבורים בבית הקברות שדה יהושע
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-2021
קטגוריה:ישראלים שנפטרו ב-2021
טורפדו ניז'ני נובגורוד (הוקי קרח)

200px|ממוזער|הלוגו הישן
**טורפדו ניז'ני נובגורוד** (ברוסית: **Торпедо Нижний Новгород**) הוא מועדון הוקי קרח בעיר ניז'ני נובגורוד, רוסיה, המתמודד בחטיבת חרלמוב של ליגת ההוקי הקונטיננטלית.

הקבוצה אירחה בעבר את משחקי הבית שלה בהיכל הספורט הקרוי על שם ויקטור קונובאלנקו – אחד משחקני ההוקי קרח המפורסמים ביותר בליגה הסובייטית, ששיחק עבור טורפדו. כעת הקבוצה מארחת את משחקיה בהיכל הספורט של איגוד המסחר.

הקבוצה נמצאת בבעלות יצרנית הרכב GAZ.

## היסטוריה
ממוזער|שחקני טורפדו
הקבוצה הוקמה בשנת 1946 ובעונת 1947/1948 החלה להשתתף בליגת העל הסובייטית בהוקי קרח.

עונת 1960/61 הייתה המשמעותית ביותר בהיסטוריה של טורפדו, כשהקבוצה העפילה לגמר גביע ברית המועצות וסיימה כסגנית אלופת ברית המועצות. באותן שנים שיחק בשורות הקבוצה קונובאלנקו שמאוחר יותר פעמיים היה לאלוף אולימפי ושמונה פעמים אלוף העולם, עם הנבחרת הסובייטית. פעמיים הקבוצה סיימה במקום הרביעי באליפות, זה היה בעונות 1982 ו-1985.

בכל טורנירי אליפות רוסיה בהוקי קרח, שנערכו מאז התמוטטות ברית המועצות, טורפדו לא הצליחה להגיע להצלחה משמעותית, כשהשנה הטובה ביותר הייתה בשנת 1995, כאשר הקבוצה סיימה רביעית בפלייאוף הליגה.

החל מעונת 2008, הקבוצה משתתפת באליפות ליגת ההוקי הקונטיננטלית.
## הישגים לפי עונה (KHL)

**''הערה:** מ = משחקים, נצ = ניצחונות, נצה = ניצחונות בהארכה, הפה = הפסדים בהארכה, נצב = ניצחונות בחבטות עונשין הפב = הפסדים בחבטות עונשין, ה = הפסדים, שז = שערי זכות, שח = שערי חובה, נק = נקודות*


== תארים ==
**'ליגת המשנה הרוסית בהוקי קרח** ''(3)'': 1999, 2003, 2007
* **טורניר גביע הפלדה** ''(1)'': 2015
* **גביע דוקלה** ''(1)'': 2016
* **גביע בודנזה** ''(1)'': 2017
* **אליפות ברית המועצות בהוקי קרח**: סגנית 1961
* **גביע ברית המועצות בהוקי קרח**: גמר 1961
* **גביע שפנגלר''': גמר 1972

## קישורים חיצוניים

*  

קטגוריה:ניז'ני נובגורוד: ספורט
קטגוריה:קבוצות הוקי קרח רוסיות
קטגוריה:קבוצות KHL
גיהנום בכלוב (WWE)

"**גיהנום בכלוב**" (באנגלית: **Hell in a Cell**) הוא אחד מאירועי השלם וצפה של ארגון ההיאבקות, ה-WWE, ומשודר אחת לשנה בערוץ של ה-WWE Network. האירוע התקיים לראשונה בשנת 2009, כשהחליף את האירוע "ללא רחמים" כאירוע של חודש אוקטובר. 

בשנת 2012, ה-WWE החליטו להזיז את האירוע למתכונת האירועים של חודש אוקטובר, מה שהשאיר אירוע שלם וצפה בודד בחודש זה. לעומת זאת, בשנת 2013, ה-WWE הוסיפו לתחילת חודש אוקטובר את האירוע באטלגראונד. בשנת 2018, האירוע גיהנום בכלוב הוזז למתכונת האירועים של חודש ספטמבר.

לאחר פיצול המותגים (Raw לחוד ו-סמאקדאון לחוד) בשנת 2016, הפך האירוע להיות בלעדי לתוכנית Raw. למרות זאת, שנה לאחר מכן הפך האירוע לשמש כאירוע הבלעדי של התוכנית סמאקדאון. בשנת 2018 הוחלט שהאירוע יהיה אירוע משותף לשני המותגים.

הרעיון לאירוע הגיע מהקרב "גיהנום בכלוב", שהתקיים לראשונה בשנת 1997 בקרב בין שון מייקלס לבין אנדרטייקר, ובו המתאבקים כלואים בתוך כלוב המקיף את הזירה. שם האירוע נבחר בהצבעה שבה הוצעו שמות כמו "אין יציאה", "כלואים" ו"זעם בכלוב".

## הרעיון
הרעיון של האירוע הוא שהקרב המרכזי שיתקיים בו יהיה בתוך "גיהנום בכלוב" - כלוב בגובה העולה על שבעה מטרים, שמקיף את הזירה וסביבתה. בקרב "גיהנום בכלוב" אין פסילות או ספירות חוץ. הדרך היחידה לנצח היא על ידי הצמדה או הכנעה בתוך הזירה.

## תאריכי ואולמות מופעי גיהנום בכלוב

## קישורים חיצוניים
* 

## הערות שוליים

קטגוריה:מופעי ה-WWE
קאדילק Imaj

**קאדילק Imaj** (באנגלית: **Cadillac Imaj**) היא מכונית קונספט בתצורת מכונית סלון, הצ'בק, אשר הוצגה על ידי יצרנית רכבי היוקרה **[[קאדילק]]**, חברת בת של קונצרן הרכב האמריקאי ג'נרל מוטורס בשנת 2000.

דגם ה"קאדילק Imaj" הוצגה לראשונה בתערוכת המכוניות הבינלאומית בז'נבה בשנת 2000.

## "קאדילק Imaj"
,
* דגם הצ'בק (Hatchback)
* 4 דלתות
* 4 מושבים
* דלתות אחוריות - "דלתות הזזה"
* מערכת ראיית לילה (Automotive night vision)
* מערכת שיוט - מערכת אוטומטית מלאה (Autonomous cruise control system)
* מערכת תצוגה עילית (באנגלית: **Head-Up Display**, ובקיצור - **HUD**)

## ראו גם
* קאדילק
* מכונית קונספט
* קאדילק שש-עשרה

## לקריאה נוספת
*  "קאדילק Imaj"  - תמונות

## קישורים חיצוניים

* 
* 
* 

## הערות שוליים

קטגוריה:מכוניות סלון
קטגוריה:מכוניות קונספט
Imaj
קטגוריה:מכוניות אמריקאיות
קטגוריה:דגמי מכוניות שהושקו ב-2000
נפטכימיק ניז'נקאמסק (הוקי קרח)

ממוזער|סמל הקבוצה הישן
**נפטכימיק ניז'נקאמסק** (רוסית: Нефтехимик Нижнекамск) הוא מועדון הוקי קרח מקצועני מהעיר ניז'נקאמסק, טטרסטן, סובייקט פדרלי של הפדרציה הרוסית. מתמודד בבית חרלמוב שבליגת ההוקי הקונטיננטלית.

## היסטוריה
נפטכימיק נוסדה ב-23 באוקטובר 1968 על ידי עובדי המפעל הפטרוכימי בניז'נקאמסק על מנת לייצג את העיר ניז'נקאמסק באליפות הרפובליקה הטטרית בהוקי קרח. לאחר הזכייה באליפויות אזוריות, הקבוצה התקדמה לרמה הלאומית.

הקבוצה העפילה לאליפות רוסיה בהוקי קרח בעונת 1995 ומאז מתמודדת בה מדי שנה. מהווה גם אחת ממייסדות ליגת ההוקי הקונטיננטלית בעונת 2008.

## הישגים לפי עונה (KHL)

**''הערה:** מ = משחקים; נצ = ניצחונות; ה = הפסדים; הפה = הפסדים בהארכה; נק = נקודות; ש"ז = שערי זכות; ש"ח = שערי חובה;*


==תארים==
* *'אליפות VHL** ''(1)'': 1995
* **גביע טמפרה** ''(1)'': 2002
* **גביע נשיא קזחסטן** ''(1)'': 2017
* **גביע בשקורטוסטן*' *(1)'': 2017

## קישורים חיצוניים

* 

קטגוריה:טטרסטן: ספורט
קטגוריה:קבוצות הוקי קרח רוסיות
קטגוריה:קבוצות KHL
ישיבת תל אביב

**ישיבת תל אביב** הייתה ישיבה לגילאי 10-14 שהוקמה על ידי הרב שלמה הכהן אהרונסון. הישיבה התייחדה כישיבה הראשונה בארץ ישראל בה שפת ההוראה הייתה עברית ושבה שילבו לימודי חול עם לימודי הקודש. הישיבה הייתה למודל להקמת כיתות ישיבתיות בתוך החינוך הממלכתי דתי.

## היסטוריה
ישיבת תל אביב הוקמה על ידי הרב שלמה אהרנסון והרב זאב גולד ואגודת "תורה" שליד בית הכנסת הגדול של תל אביב. בשנים 1927-1928 למדו בישיבה כ-33 תלמידים בשלוש כיתות. בימי הרב אהרנסון והרב עמיאל נקבעה שבת פרשת נשא כשבת לאיסוף כספים עבור הישיבה, שבה כל התרומות של העולים לתורה נתרמו לישיבה.

כשנתמנה הרב עמיאל לרבה של תל אביב הוא ביקש להרחיב את הישיבה לכלול כיתות יותר גבוהות, אולם הנהלת הישיבה חששה לקחת על עצמה עול כזה וישיבת היישוב החדש הוקמה כמוסד נפרד. בשנת 1939 הוחלט על איחוד ישיבת תל אביב עם ישיבת היישוב החדש וישיבת תל אביב הייתה לסניף של ישיבת היישוב החדש. בשנת 1939 למדו בישיבה כ-110 תלמידים בארבע כיתות, שלכל אחת הייתה ר"מ. כן היו שישה מורים ללימודי חול במשרה חלקית. בשנות ה-60 הייתה ישיבת תל אביב בית ספר על אזורי בתוך החינוך הממלכתי דתי. הלימודים בה נמשכו מ-7 בבוקר על 5 אחר הצהריים, חמש שעות לימוד בבוקר במקצועות קודש ו-4 שעות אחר הצהריים בלימודי חול. בשנות ה-60 הובא הישיבה כדגם להקמת כיתות ישיבתיות בתוך החינוך הממלכתי דתי.

## מבנה הישיבה
הלימודים בישיבה התקיימו בבית הכנסת הגדול ברחוב אלנבי. בשנות ה-30 נתקבל מגרש להקמת מבנה לבית הספר ברחוב טרומפלדור בצמוד לבית הכנסת "נחלת יצחק". בעקבות פטירתו של הרב אהרנסון הוחלט שהמבנה ייקרא על שמו. ב-15 במרץ 1936 הונח אבן פינה למבנה. במהלך שנות ה-30 הוקם שלד על המגרש, אולם בהיעדר אמצעים לסיימו הוא נשאר נטוש עד שנחנכה קומה אחת במרץ 1941 והלימודים הועברו לבניין החדש וישיבת היישוב החדש עברה לבית הכנסת הגדול.

בשנות ה-60 השתכן בבניין של הישיבה כולל "שבט מיהודה" של הרב אונטרמן. לימים עברה ישיבת תל אביב למבנה צמוד לישיבת היישוב החדש. במבנה ברחוב טרומפלדור שוכן בית ספר של רשת החינוך אנקורי.

## צוות הישיבה
בשנת 1927 עמד בראש הישיבה הרב מאיר בן הרב אלחנן ברלין שהיה לפני כן רב קהילה ברוסיה, המשגיח היה הרב אליהו דב ברקובסקי וכר"מים כיהנו פרידמן וכרמלי. 
בשנות ה-40 עמד בראש הישיבה הרב דב כץ ולצדו לימדו הרב דב לאפין והרב אריה פאריז. בשנות ה-60 עמד הרב פריז בראש הישיבה.

המשגיח בישיבה בין השנים 1935-1925 היה הרב אליהו דב ברקובסקי, שגם הכניס בישיבה סדרים חדשים.

## הערות שוליים

תל אביב
קטגוריה:בתי ספר יסודיים בישראל
יחסי ג'יבוטי–סומליה

**יחסי ג'יבוטי-סומליה** הם היחסים הדו-צדדיים בין **[[ג'יבוטי|רפובליקת ג'יבוטי]]** לבין **[[סומליה|הרפובליקה הפדרלית של סומליה]]**.

## היסטוריה
ג'יבוטי וסומליה מקיימות קשרים הדוקים בשל ההיסטוריה המשותפת וההרכב הדמוגרפי הדומיננטי שלהן. הקבוצה האתנית הסומלית, מהווה את רוב האוכלוסייה בשתי המדינות.

במהלך מלחמת אוגדן בין סומליה לאתיופיה, העבירו השלטונות הג'יבוטיים מודיעין צבאי לשלטונות של סומליה.

לאחר תחילת מלחמת האזרחים בסומליה בתחילת שנות התשעים, הפכה ג'יבוטי, למשתתפת פעילה בתהליך השלום הסומלי. בשנת 2000 אירחה ג'יבוטי את ועידת ארטה, וכן את השיחות שהתקיימו בין הממשלה הפדרלית לבין הברית למען שחרור סומליה בשנים 2008–2009, שהובילו להקמת ממשלה קואליציונית. ג'יבוטי הצטרפה מאוחר יותר למשלחת האיחוד האפריקאי לסומליה בשנת 2011.

בעקבות הקמת הממשלה הפדרלית של סומליה ב-2012, השתתפה גם משלחת ג'יבוטי בטקס חנוכת הנשיא החדש של סומליה.

## יחסים דיפלומטים
ג'יבוטי מחזיקה בשגרירות במוגדישו. מאידך, סומליה מחזיקה בשגרירות בג'יבוטי העיר.

## ראו גם
* יחסי אריתריאה-ג'יבוטי
* יחסי ישראל-סומליה

## קישורים חיצוניים

*Embassy of Djibouti in Somalia

## הערות שוליים

קטגוריה:ערכים ללא קטגוריות פיזיות - יחסי חוץ
ארטור יוסופוב

**ארטור יוסופוב** (ברוסית: **Артур Юсупов**; נולד ב-13 בפברואר 1960, מוסקבה ברית המועצות) הוא שחמטאי סובייטי-גרמני בדרגת רב-אמן. התחרה באליפות העולם בשחמט. לאחר התפרקות ברית המועצות היגר לגרמניה.

נכון לספטמבר 2025, מדורג במקום ה-16 בגרמניה לפי מד כושר.

## ביוגרפיה

ארטור יוסופוב החל לשחק שחמט בגיל 6 ולמד בבית הספר של מיכאל בוטביניק. בשנת 1977 הוא זכה בתואר אלוף העולם לנוער. בשנת 1979 לראשונה השתתף באליפות ברית המועצות וזכה במקום השני.

בשנת 1986 הוא התמודד על הזכות לשחק עם גארי קספרוב על תואר אלוף העולם. במהלך זה הוא ניצח בחצי הגמר את יאן טימן אך בגמר הפסיד לאנדריי סוקולוב.

הוא ניצח בתחרויות רבות בסוף שנות ה-80 של המאה ה-20 ובשנות ה-90 של המאה ה-20.

במשך שנים רבות מאמנו היה מארק דבורצקי. בהמשך הם הקימו בית ספר משותף בו למדו פטר סבידלר, סרגיי מובסיאן ושחמטאים בולטים נוספים. הוא היה יועץ של וישוואנתן אנאנד ופטר לקו במהלך התמודדותם על תואר אלוף העולם.

יוסופוב הוא בוגר אוניברסיטת מוסקבה.

לאחר התפרקות ברית המועצות, בתחילת שנות ה-90 של המאה ה-20 ביתו נשדד ויוסופוב נפצע. תוך זמן קצר הוא עבר להתגורר בגרמניה. בהמשך הוא הקים בעיר מגוריו בגרמניה בית ספר לשחמט.

## ארטור יוסופוב ב[[אולימפיאדת השחמט]]
בין השנים 1982 ל-2006 השתתף יוסופוב ב-10 אולימפיאדות שחמט:

## קישורים חיצוניים

* 

## הערות שוליים

קטגוריה:רבי-אמנים גרמנים
קטגוריה:שחמטאים סובייטים
קטגוריה:מאמני שחמט
קטגוריה:מהגרים מרוסיה לגרמניה
קטגוריה:סובייטים שנולדו ב-1960
שירים (הורטיוס)

**השירים** (בלטינית: Carmina) או **האוֹדות** (Odae, מיוונית: ὠδή = 'שיר') הם ארבעה ספרים של שירים ליריים שחיבר המשורר הרומאי הורטיוס. שלושת הספרים הראשונים פורסמו בשנת 23 לפנה"ס, והרביעי פורסם עשר שנים מאוחר יותר.ספרי השירים נשכחו כמעט לחלוטין עד שלהי ימי הביניים, והורטיוס נודע אז בעיקר בשל מימרותיו ופתגמיו הידועים, שצוטטו מתוך הסאטירות והאיגרות שכתב. פטרארקה בן המאה ה-14 היה הראשון שציטט בהרחבה משיריו של הורטיוס, ובעקבותיו זכו השירים לאינספור הוצאות לאור ותרגומים שונים ברחבי אירופה, עד ימינו אנו.
## סגנון ותוכן
בשיריו שילב הורטיוס סגנונות-שירה רבים ושונים אותם שאל מהמשוררים והכותבים שקדמו לו, והוא מזכיר בהערצה כמה מהם, ביניהם סאפפו, אלקאיוס ופינדארוס. בין סגנונות אלו ניתן למצוא משקלים שיריים ואמצעים רטוריים קלאסיים, שהורטיוס שילב בצורה אמנותית יוצאת דופן.

מבחינה תוכנית, השירים משקפים קשת רחבה מאוד של נושאים ומציגים גישות שונות ואף מנוגדות לנושאים אלו. כך, ניתן למצוא בשירים רשמים מניסיונו האישי העשיר, 'המלצות' לחיים ראויים ברוח הפילוסופיה הסטואית, ביקורת על דמויות ומוסדות בני זמנו, תיאורים גאוגרפיים שונים, שירי אהבה ועוד, והכל תוך שימוש באמצעים רטוריים מגוונים ושיבוץ מאות הֶרְמֵזים ליצירות קלאסיות שקדמו לו.

יכולתו יוצאת הדופן לשלב תוכן מגוון באינספור אמצעי ביטוי הובילה את פרידריך ניטשה לכתוב כי:

גם המשורר והסופר האנגלי אלפרד טניסון מציין - מבלי לנקוב בשמו של הורטיוס - כי למד בשיעורים הקלאסיים את אותן "...quoted odes, and jewels five-words-long, That on the stretched forefinger of all Time, Sparkle for ever" ("אוֹדות מצוטטות, ויהלומים בני חמש מילים, שעל אצבעו המושטת של הזמן כולו, יזהרו לנצח").

## השפעות תרבותיות
החל מהמאות ה-15-14 החלו לצאת לאור מהדורות רבות של השירים, הן במקור הלטיני והן בתרגומים שונים, ואלו נפוצו ברחבי אירופה והפכו עד מהרה למושא להערצה ולחיקוי. לפי הערכות החוקרים, הורטיוס הוא המשורר המתורגם ביותר מאז ומעולם.

השירים כוללים כמה ממכתמיו הידועים ביותר של הורטיוס, ביניהם ''carpe diem'' ('קטפי את היום' - ספר 1, 11, שורה 8), *auream... mediocritatem* ('שביל הזהב' - ספר 2, 10, שורה 5), *Dulce et decorum est pro patria mori* ('טוב ויפה הוא למות למען המולדת' - ספר 3, 2, שורה 13) ועוד. הפתגם האחרון שימש כותרת לשיר האנטי-מלחמתי של וילפרד אוון, בו הוא מכנה אותו "The old Lie" (השקר הנושן), ומנגד היווה ככל הנראה את הבסיס לסיסמה "טוב למות בעד ארצנו" שצוטטה בשם יוסף טרומפלדור לפני מותו. 
## ראו גם
* ספרות לטינית
* על אמנות הפיוט

## לקריאה נוספת
* רחל בירנבאום, **הוראטיוס: השירים (האודות)**, ירושלים: מוסד ביאליק, תשנ"ח

## קישורים חיצוניים

*https://benyehuda.org/friedmann/horace.html מבחר שיריו בתרגום יהושע פרידמן מתוך 'פרויקט בן יהודה'
*'השירים' בלטינית, באתר Perseus
* 'השירים' בתרגום לאנגלית, באתר Perseus
* מבחר שירים של הורטיוס, מתוך האתר של שמעון בוזגלו
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי המאה ה-1 לפנה"ס
סיון יערי

**סיון יערי** (נולדה ב-23 ביוני 1978) היא יזמת ישראלית. מייסדת ומנכ"לית של עמותת חדשנות: אפריקה.

## ביוגרפיה
יערי היא המייסדת והמנכ"לית של עמותת "אינוביישן אפריקה" משנת 2008. העמותה מספקת טכנולוגיות ישראליות כגון אנרגיה סולארית, ציוד לחקלאות ותשתיות מים לכפרים נידחים באפריקה.
ממוזער|יערי מספקת לכפרים באפריקה אנרגיה סולארית בטכנולוגיה ישראלית
יערי נולדה בישראל, גדלה בצרפת, ורכשה השכלה אקדמית בארצות הברית. יערי בוגרת תואר ראשון בהצטיינות יתרה באוניברסיטת פייס בניו יורק, ותואר שני בניהול ומדיניות אנרגיה בינלאומית באוניברסיטת קולומביה בניו יורק.

בזכות עבודתה והחדשנות הישראלית, מעל 5 מיליון חיים באפריקה ביותר מ-1000 כפרים הושפעו לטובה.

"אינוביישן אפריקה" זכתה במספר לא מבוטל של פרסים ובהם פרס החדשנות שקיבלה מהאו"ם.

במרץ 2023 נבחרה יערי להציג בפני העצרת הכללית של האומות המאוחדות ומנהיגי אפריקה מידע על אודות פעילותה באפריקה. באותה שנה, נבחרה להדליק משואה בטקס הדלקת המשואות שלפני יום העצמאות ה-75.

## חיים פרטיים
יערי מתגוררת בתל אביב. נשואה לדוד יערי ולהם שלושה ילדים.

## פרסים והוקרה
ממוזער|יערי מקבלת את "פרס החדשנות" מהאומות המאוחדות
* 2009: פרס החמלה העולמית מטעם Supreme Master Ching Hai International Association.
* 2012: מעמד מייעץ לעמותה במועצה הכלכלית-חברתית של האומות המאוחדות (אקוסו״ק).
* 2013: פרס החדשנות מטעם האומות המאוחדות.
* 2014: פרס מנהיגות הרשת החברתית לשיווק ופרסום המדינה מטעם בית הספר וורטון באוניברסיטת פנסילבניה
* 2014: פרס "תיקון עולם" מטעם ארגון "אש התורה".
* 2014: פרס מטעם הארגון העולמי של מקצוענים צעירים באנרגיה, סניף ישראל.
* 2015: פרס "דואגים לקונגו" מטעם קרן דיקמבה מוטומבו.
* 2016: פרס "מעגל המצוינות" של נבחרת הנשים בונדס ישראל.
* 2017: עשרת הישראלים המשפיעים ביותר בעסקים בינלאומיים, מדע ותרבות
* 2018: קיבלה מהאגודה לפיתוח בין-לאומי "SID" את "אות ההוקרה לישראלים שמשנים חיים בעולם המתפתח".
* 2019:ֶ מגזין גפן - סיון נבחרה לאחת הישראליות הכי "מעוררות השראה״ בעשור האחרון
* 2021: מכון אבא אבן - עבור דיפלומטיה חדשנית: פרס דיפלומטיה של חדשנות
* 2021: זכתה בפרס "האור של ישראל" מטעם משרד החוץ הישראלי
* 2023: משיאת משואה ביום העצמאות ה-75 של מדינת ישראל.
* 2023: יערי נבחרה כאחד האנשים היהידיים המשפיעים ביותר (לפי עיתון ג'רוזלם פוסט)
* 2024: זכתה בפרס ההומנטרי על שם "ברטי לובנר" על ידי הירחון South Africa Jewish Report

## קישורים חיצוניים

* סיון יערי נואמת בוועידת איפא"ק בארצות הברית במרץ 2018
* 
* 
* 
* מגזין TOWER - כתבה על סיון בשם" How Israel Is Solving the Global Water Crisis".
* ויהי אור: היזמית שהביאה חשמל ומים לכפרים בשבע מדינות באפריקה, פורבס
* שגרירות ישראל – 10 הנשים המשפיעות בישראל.
* 
* 

## הערות שוליים

קטגוריה:יזמות ישראליות
קטגוריה:יזמים ישראלים
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:ישראליות זוכות פרסים
קטגוריה:משיאי משואה ביום העצמאות: 2023
קטגוריה:מנכ"ליות עמותות
קטגוריה:מנכ"לי עמותות
קטגוריה:מייסדות עמותות ישראליות
קטגוריה:תל אביב-יפו: אישים
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בוגרות אוניברסיטת פייס
קטגוריה:בוגרי אוניברסיטת פייס
קטגוריה:ישראליות שנולדו ב-1978
קטגוריה:ישראלים שנולדו ב-1978
בתו של מרפא העצמות

**בתו של מרפא העצמות** הוא ספרה הרביעי של הסופרת אמי טאן, שראה אור בשנת 2001, ותורגם לעברית באותה שנה. כמו מרבית ספריה, עוסק הספר ביחסים שבין אישה אמריקאית ממוצא סיני ואמה המהגרת.

הספר מחולק לשני סיפורים עיקריים. הראשון הוא על רות, אישה סינית-אמריקאית המתגוררת בסן פרנסיסקו. היא דואגת כי אמה המזדקנת, לו לינג, מתחילה לסבול משכחה ולשחרר אמירות מוזרות על משפחתה ועברה. הסיפור המרכזי השני הוא של לו לינג עצמה, כפי שנכתב עבור רות. מספר שנים קודם לכן, לו לינג כתבה את סיפור חייה בסינית. רות דאגה לתרגום המסמך, ממנו למדה על חייה של אמה בסין.

מרבית הרומן, כמו רוב כתיבתה של טאן, מבוסס על מערכת היחסית שלה עם אמא שלה, וסיפורי החיים של אמה ושל סבתה. התמונה על הכריכה של המהדורה הראשונה היא של סבתה של אמי טאן, גו ג'ינגמיי, שצולמה ב-1905.

## קישורים חיצוניים
* 
* 
*"בתו של מרפא העצמות", אמי טאן,1952

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרי 2001
תקשורת טורית א-סינכרונית

[מסגרת|בתרשים הזה, שני [בית (מחשב)|בתים נשלחים, כל אחד מהם מכיל ביט התחלה (שהוא תמיד ההפך הלוגי של הקו במצבו השקט), ואחריו שמונה ביטים של נתונים (bits 0-7), ובסוף כל בית נמצא ביט סיום (שהוא תמיד הפוך לוגי מביט ההתחלה), בדוגמה זו אין שימוש בביט זוגיות, במקרה שלנו יוצא שבמסגרת נתונים אחת ישנם עשרה ביטים.]]
**תקשורת טורית אסינכרונית** היא צורה של תקשורת טורית שבה מתקשרות נקודות קצה, היחידות המקושרות אינן מחוברות בקו עם אות שעון משותף, לכל אחת מהן שעון משלה. במקום זה כל מקטע נתונים מכיל מידע סינכרון בתחילתו ובסופו, אות הפתיחה שבראשית המקטע מכין את המקלט להגעה של הנתונים ואות הסיום מאפס את מצב המקלט כדי לאפשר הפעלה של רצף חדש.

הדוגמה הקלאסית לסוג של תקשורת מסוג זה היא העברת קוד ASCII על גבי RS-232.

## ביצוע
לפני שהתקשורת תעבור השולח והמקבל צריכים להסכים ביניהם על כמה פרמטרים:
* שידור מלא (דו כיווני במקביל) או חד כיווני
* מספר הביטים לכל בית (בדרך כלל 5, 6, 7 או 8)
* סדר הביטים בתוך כל בית (הביט החשוב ביותר MSB יהיה ראשון או אחרון)
* מהירות הקו (נמדד בביט לשנייה) (לעיתים קרובות באופן שגוי מכונה Baud rate). חלק מהמערכות משתמשות בזיהוי מהירות אוטומטי.
* האם להשתמש או לא להשתמש בביט זוגיות (בסוף כל בית)
* אם נעשה שימוש בביט זוגיות: האם הוא יהיה זוגי או אי-זוגי
* מספר סיביות עצירה בסוף כל בית (המספר שנשלח חייב להיות לפחות מה שהמקלט צריך). בדרך כלל 1 או 1.5 או 2.
* הקידוד הפיסי של הביטים בתווך הדיגיטלי (כמו TTL, או AM או FM)

## ראו גם
* תקשורת טורית סינכרונית
* Universal asynchronous receiver/transmitter (UART)

קטגוריה:שיטות טלקומוניקציה
הר אדית קאוול

**הר אדית' קאוול** או **הר אדית קאוול** (באנגלית: **Mount Edith Cavell**) הוא הר בהרי הרוקי הקנדיים, בין עמק נהר אתבסקה והם נהר אסטוריה בשטח הפארק הלאומי ג'ספר, בפרובינציית אלברטה שבקנדה.

גובהו של ההר 3,633 מטרים מעל פני הים, והוא ההר ה-97 בגובהו בצפון אמריקה, ה-49 בגובהו בקנדה, וה-36 בגובהו באלברטה. קרחון איינג'ל זורם מצידו הצפוני של ההר ואורכו 300 מטרים.

## היסטוריה
### מקור השם
שמו של ההר ניתן לו בשנת 1916, והוא נקרא על שם האחות הבריטית אדית קאוול שהוצאה להורג על ידי הגרמנים במלחמת העולם הראשונה.

קודם לשינוי שמו נקרא ההר "הר פיטסבו" (Mount Fitsbugh).

### העלייה על ההר
[ממוזער|[קרחון איינג'ל בשנת 1992]]
* הראשונים שטיפסו על פסגת ההר היו א. ג'י. גילמור (A.J. Gilmour) ואי. וו. די. הולווי (E.W.D. Holway) בשנת 1915.
* ביולי 1961 טיפסו לפסגת ההר איבון שווינרד (Yvon Chouinard), פרד בקלי (Fred Beckey) ודן דוגי (Dan Doody).
* העלייה השנייה לפסגת ההר, ב-30 ביולי 1966 נעשתה על ידי דני אברל (Denny Eberl) וגרי תומפסון (Gray Thompson).
* העלייה הראשונה של אדם בודד לפסגת ההר, בוצעה על ידי רויאל רובינס (Royal Robbins) בשנת 1967.
כל הטיפוסים האלה בוצעו על הצלע הצפונית של ההר.

## קישורים חיצוניים

* הר אדית קאוול - אתר רשמי באתר פארקי קנדה
* מפה טופוגרפית של הר אדית קאוול
* הר אדית קאוול באתר peakware
* הר אדית קאוול באתר summitpost
* הר אדית קאוול באתר cdnalpine
* הר אדית קאוול באתר peakbagger
* מצלמות רשת של הר אדית קאוול
* מסלול הטיפוס על הר אדית קאוול באתר albertawow
* הר אדית קאוול באתר todocanada
* הר אדית קאוול באתר הרשמי של הפארק הלאומי ג'ספר
* הר אדית קאוול באתר jasper.travel
*  - הר קאוול ואגם קאוול
* נתוני מזג אוויר עדכניים להר אדית קאוול
** נתוני מזג אוויר עדכניים להר אדית קאוול לפי גבהים
** סטטיסטיקות מזג אוויר להר אדית קאוול

## הערות שוליים

אדית קאוול
המשחקים העולמיים באולם 1985

**המשחקים העולמיים באולם** (באנגלית: **World Indoor Games**) התקיימו  בשנת 1985. התחרות, שאורגנה על ידי התאחדות האתלטיקה הבינלאומית, התקיימה בהיכל הספורט פריז-ברסי שבפריז, צרפת בין התאריכים 18 - 19 בינואר. שנתיים לאחר מכן שונה שם התחרות לאליפות העולם באתלטיקה באולם. בתחרויות לקחו חלק 319 משתתפים מ-69 מדינות.

## תוצאות התחרות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

## טבלת המדליות

1985
קטגוריה:1985 בספורט
קטגוריה:פריז: תחרויות ספורט
קטגוריה:1985 בצרפת
קרחון איינג'ל

**קרחון איינג'ל** (באנגלית: ** Angel Glacier**; מילולית: קרחון "מלאך") הוא קרחון הזורם במורד הצפוני של הר אדית' קאוול המצוי בשטח הפארק הלאומי ג ' ספר, בפרובינציית אלברטה שקנדה.

שטחו של הקרחון 1 קמ"ר ואורכו 1.3 ק"מ. הקרחון נמצא בנסיגה בשל התחממות כדור הארץ.

## מקור השם
הקרחון נקרא בשם "מלאך" בשל צורתו הדומה למלאך שכנפיו פרושות.

בשל נסיגתו, מראה הקרחון צפוי להשתנות, כך שיאבד את הצורה הנותנת לו את שמו.

## קישורים חיצוניים
* קרחון איינג'ל באתר ממשלת קנדה
* מפה טופוגרפית של הר אידית' קאוול
* קרחון איינג'ל - התמונה המדגימה את מראה המלאך
* מסלול הטיפוס לקרחון איינג'ל - מידע למטפסים באתר trailpeak
* מסלול הטיפוס על קרחון איינג'ל - מידע למטפסים באתר modernhiker
* מזג אוויר עדכני לקרחון איינג'ל
** תחזית מזג אוויר עדכנית עבור קרחון איינג'ל
** סטטיסטיקות מזג אוויר עבור קרחון איינג'ל
*  - מפולת שלגים בקרחון איינג'ל
*  - קרחון איינג'ל והר אידית' קאוול
* תצלומי קרחון איינג'ל

## הערות שוליים

איינג'ל
קטגוריה:הפארק הלאומי ג'ספר
דוידה אסטורי

**דֵּוידֵּה אָסְטוֹרי** (באיטלקית: **Davide Astori**; 7 בינואר 1987 – 4 במרץ 2018) היה כדורגלן איטלקי ששיחק בעמדת הבלם בקבוצת פיורנטינה ונבחרת איטליה.

## קריירה
אסטורי נולד וגדל במחוז ברגמו שבאיטליה. הוא החל לשחק במחלקת הנוער של קבוצת פונטיסולה והחל את קריירת הבוגרים שלו במילאן אבל לא שיחק בפועל במדיה והושאל לקבוצות אחרות. לאחר מכן צורף לסגל קבוצת קליארי, אך לאחר זמן מה הושאל לרומא ולפיורנטינה, שעמה גם האריך חוזה.

הוא רשם ארבע הופעות בנבחרת הנוער ולנבחרת הבוגרת קיבל זימון ראשון תחת המאמן צ'זרה פראנדלי באוגוסט 2010. הופעת הבכורה שלו בנבחרת הייתה במשחק ידידות מול נבחרת אוקראינה בכדורגל בקייב במרץ 2011. בגביע הקונפדרציות 2013 הוא כבש שער מול נבחרת אורוגוואי בכדורגל בקרב על המקום השלישי. הופעתו האחרונה במדי הנבחרת הייתה נגד נבחרת ישראל בכדורגל, באוקטובר 2017.

## מותו
[ממוזער|קיר זיכרון ספונטני שנפתח על ידי מעריצים לזכרו של דוידה אסטורי ב[אצטדיון ארטמיו פרנקי, פירנצה. הססמה "צ'או קפיטנו" הפכה לשורת פרידה מאסטורי.]]
אסטורי נמצא מת בחדרו בבית המלון שבו שהו חברי קבוצתו לפני משחק ליגה שתוכנן להיערך נגד אודינזה. סיבת המוות הרשמית שנקבעה לאחר נתיחת גופתו באיטליה היא דום לב בשנתו.

## סטטיסטיקה
### מועדונים

### בינלאומי

### שערים בנבחרת

## קישורים חיצוניים

## הערות שוליים

קטגוריה:בלמי כדורגל איטלקים
קטגוריה:כדורגלני מילאן
קטגוריה:כדורגלני קרמונזה
קטגוריה:כדורגלני קליארי
קטגוריה:כדורגלני רומא
קטגוריה:כדורגלני פיורנטינה
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני גביע הקונפדרציות 2013
קטגוריה:כדורגלנים שמתו במהלך הקריירה
קטגוריה:איטלקים שנולדו ב-1987
קטגוריה:איטלקים שנפטרו ב-2018
הר הוזמר (קולומביה הבריטית)

**הר הוזמר** או **הר הוסמר **(באנגלית: **Mount Hosmer**) הוא הר ברכסי החזית של הרי הרוקי הקנדיים, בפרובינציית קולומביה הבריטית שבקנדה.

ההר, שגובהו 2,500 מטרים מעל פני הים, נקרא על שם העיירה הוזמר הסמוכה.

## רוכב הרפאים
רוכב הרפאים "Ghost Rider" הוא כינויו של צל ההר, בצוקים הדרומיים של ההר הפונים לעיירה הוזמר, הנראה כדמות הרכובה על סוס, ולצידה דמות ההולכת ברגל.

דמות זו הפכה להיות חלק מהפולקלור המקומי, ולסמל העיירה פרני. קבוצת ההוקי המקומית נקראת "רוכבי הרפאים של פרני" (Fernie Ghostriders).

על פי המסורת המקומית, בעת שהוקמה העיר פרני על ידי ויליאם פרני (William Fernie) הוא פגש שבט אינדיאנים מקומי, וראה שאחת מבנותיו של הצ'יף לובשת שרשרת העשויה פחם. פרני ביקש מהצ'יף להראות לו את מקור הפחם בתמורה לך שישא לאישה את ביתו. לאחר שנודע לו מקור הפחם פרני הפר את ההסכם, והצ'יף קילל את העיירה שפרני הקים שהיא תישרף ותחרב - כתזכורת לקללה זו רואים את הבת רוכבת על סוס כצל על ההר, ואת אביה הולך לצידה. העיירה פרני נשרפה פעמיים - בשנת 1904 ובשנת 1908 וכן נהרסה על ידי שיטפון שנגרם עת שנהר אלק עלה על גדותיו בשנת 1916.
בעקבות זאת, ועל מנת להסיר את הקללה, ב-15 באוגוסט 1964 נפגש ראש העיר של העיירה עם הצ'יף אמברוז גראוול (המכונה "צ'יף הנשר האדום") משבט הקוטנאי, ונערך טקס הסרת קללה.

## קישורים חיצוניים

* הר הוזמר באתר ממשלת קולומביה הבריטית
* תיאור מסלול הטיפוס על הר הוזמר באתר trailpeak
* מסלול הטיפוס על הר הוזמר

## הערות שוליים

הוזמר
הוזמר